Кейт Бингъм
Двама приятели се срещат за обяд…

Превод от английски: Светослав Митев, 2002

chitanka.info

Двама приятели се срещат за обяд във Ройъл Оук

през февруари. Оксфорд е лед. Аз съм нервна,

подранила. Избягвам погледа на бармана. И сръбвам кола.

През тоя следобед се влюбих във теб,

моето гърло се сви, изхълцах леко газирано

от изненада, щом звънчето на вратата заискря.

Веднага обикнах твоето яке, ботушите, устните,

косата ти даже. Твоята температура. Помислих: това е.

Ти ми кимна, облегна се на бара.

По-късно ми каза, че си нямал представа за моите чувства

и се шегуваше в леглото с неочакваното ми разкритие.

Казваш, не е нищо повече от чар,

но все не могат да му се наситят. Барманът дори

е страстен, когато рестото ти връща.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.